Case ID: 1114620
Sentence 1: İşin halları: Hökmə əsasən Məhkum xx xxxxxx 2017-ci il tarixdə, saat 06:15 radələrində özünə məxsus, texniki cəhətdən saz vəziyyətdə olan “VAZ 21072” markalı, **-xx xx xx-*** dövlət qeydiyyat nişanlı avtomobillə ünvan5-də şəhərin mərkəzi istiqamətində hərəkətdə olarkən “Yol hərəkəti haqqında" Azərbaycan Respublikası qanununun 50-ci maddəsinin 1-ci hissəsinin tələblərinə əsasən, hərəkət üçün təhlükə yarandığını gördükdə, nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməli, “Yol hərəkəti haqqında” Azərbaycan Respublikası qanununun 37-ci maddəsinin 4cü hissəsinin tələblərinə əsasən piyadaları vurduqdan sonra hadisə barəsində müvafiq orqanlara xəbər vermədən və xəsarət alana yardım göstərmədən hadisə yerində getməməli, “Yol hərəkəti haqqında” Azərbaycan Respublikası Qanununun 64-cü maddəsinin 1-ci hissəsinin tələblərinə əsasən avtomobili saatda 60 km/saat sürətdən artıq olmayan sürətlə hərəkət etdirməli olduğu halda bunları etməyərək, cinayətkarcasına özünə güvənib, avtomobili 80 km/saat sürətlə hərəkət etdirərkən həmin vaxt asfalt yolu sağ tərəfdən sol tərəfə doğru piyada hərəkət edən X3 və sonuncunun əri, X5 asfalt yolu piyada keçəmələrinə baxmayaraq avtomobili dayandırmayaraq hərəkətinə davam etmiş, idarə etdiyi avtomobilin qabaq hissəsi ilə sonuncuları ehtiyatsızlıqdan vuraraq, X3nın başın sol alın-təpə nahiyəsinin əzilmiş yarası və sağ gicgah nahiyəsinin qançırı, döş qəfəsi nahiyəsinin sıyrıqları, ağ ciyərin yaralanmarı, sol bazu, sol qalça, sol baldır (qamış və incik) sümüklərinin qapalı qəlpəli sınıqları, sol bazu və sol qalça, sağ baldır nahiyələrinin, sol diz oynağı və sol baldır nahiyələrini əhatə edən sahənin qançırları, sol diz oynağı və sol baldır nahiyələrinin əzilmiş-cırılmış yaraları ilə nəticələnən xəsarətlər yetirməklə dərəcəsinə görə canlı şəxslərdə həyat üçün təhlükəli olan sağlamlığa ağır zərər vurmayaaid edilən döş sümüyü və çoxsaylı qabırğaların sınıqları ilə ağciyərin yaralamaları nəticəsində baş vermiş kəskin qanitirmə ilə əlaqədar ölümünə, həmçinin, X5in başın sol gicgah nahiyəsində əzilmiş-soyulmuş yara, kəllə qapağı və kəllə əsası sümüklərinin sınığı, baş beyin toxumasına, qişalarına, mədəciklərinə qansızmalar, sol körpücük, İ-İİ-İİİ qabırğaların sınığı, sağ bazu oynağının çıxığı, sağ baldır sümüklərinin qapalı, qəlpəli sınıqları, döş qəfəsi, sol bel, sol bud, sol əl, sol diz oynağı, sol baldır, sol ayaq pəncəsi, sağ ayaq pəncəsi, sağ baldır nahiyələrinin sıyrıqları, sol dirsək oynağı nahiyəsinin əzilmiş yaraları ilə nəticələnən sağlamlığa ağır zərər vurmaya aid edilən başın küt travması nəticəsində kəllə sümüyünün sınıqları ilə baş beyin toxumasına, qişalarına, mədəciklərinə qansızmalar ilə müşayiət olunmaqla ehtiyatsızlıqdan ölümünə səbəb olmuş və yolnəqliyyat hadisəsi barəsində müvafiq orqanlara xəbər vermədən, xəsarət alanlara yardım göstərmədən, yol-nəqliyyat hadisəsi yerindən qaçmışdır.